Giorgio Pantano kjører for Racing Engineering i 2008
Dani Clos kjører for Racing Engineering i 2011
**Racing Engineering** er et spansk motorsportsteam med hovedbase i Sanlúcar de Barrameda, nær Jerez. Teamet har vunnet 12 mesterskap i forskjellige løpsklasser, så som Formel 3, World Series og GP2.

Historie
--------

Teamet ble grunnlagt i 1999 av Alfonso de Orléans-Borbón. I 2000 var Racing Engineering det første spanske racingteamet som deltok i 24-timersløpet på Le Mans, hvor de stilte til start i GT-klassen med en Porsche 911 GT3-R.

Racing Engineering deltok i det spanske Formel 3-mesterskapet mellom 2001 og 2006, og vant teammesterskapet alle disse årene. De vant også førertittelen med Ander Vilariño i 2001, Ricardo Mauricio i 2003 og Borja Garcia i 2004. Øvrige førere som kjørte for dem i F3 var blant annet Nicolas Prost, Sebastian Vettel, Sébastien Buemi, Álvaro Parente og Miguel Molina.

I 2002 og 2003 deltok teamet også i World Series by Nissan, hvor de vant teammesterskapet i 2002 og kom på andreplass i 2003.

I 2005 stilte Racing Engineering til start i det nyetablerte GP2-mesterskapet. Med sveitseren Neel Jani og den spanske F3-mesteren Borja Garcia som førere kom de på femteplass i mesterskapet. I 2006 signerte Racing Engineering briten Adam Carroll og den unge spanjolen Javier Villa, og fullførte sesongen på syvendplass i teammesterskapet. Etter 2006-sesongen bestemte de seg for å forlate Formel 3 og fokusere all sin aktivitet kun på GP2-mesterskapet. I 2007 fortsatte Racing Engineering med Javier Villa som fører, og dette året tok han tre løpsseire for teamet.

Til 2008-sesongen var førerne Javier Villa, nå i sin tredje GP2-sesong, og veteranen Giorgio Pantano. Pantano kjørte en fantastisk sesong og tok seieren i førermesterskapet, mens Racing Engineering tok fjerdeplassen i teammesterskapet.

Til 2009-sesongen signerte Racing Engineering den unge spanjolen Dani Clos og brasilianeren Lucas di Grassi, som også var testfører for Formel 1-teamet Renault F1. Den spanske debutanten tok sin første pallplasseringen i Portimao-runden, mens Di Grassi kom på tredjeplass i mesterskapet og gikk videre til Formel 1 og Virgin Racing for 2010-sesongen.

Dani Clos fortsatt som fører for teamet i 2010, og de signerte også den tyske debutanten Christian Vietoris, som hadde tatt andreplassen i Formel 3 Euroseries i 2009. Dani Clos var med i kampen om førermesterskapet helt til den nest siste runden, etter å ha tatt pole position i Monaco og vunnet sprintløpet i Istanbul, samt flere pallplasseringer i løpet av sesongen. Christian Vietoris tok sin første løpsseier i mesterskapet i sprintløpet på Monza etter en knallstart. Før den siste runden i Abu Dhabi pådro Vietoris seg en blindtarmbetennelse, og Racing engineering klarte å sikre seg Ho-Pin Tung som erstatning akkurat i tide til treningsrundene startet. Både Dani Clos og Racing Engineering endte sesongen på fjerdeplass i de respektive mesterskapene, med Clos bare et poeng bak tredjeplassen.

Vietoris kom tilbake til 2011-sesongen, men ble skadet og måtte stå over fire løp, hvor han ble erstattet av Álvaro Parente. Vietoris returnerte etter skaden, vant to løp og tok syvendeplass i førermesterskapet, foran Clos (9.) og Parente (16.). Racing Engineering fikk sin hittil beste plassering i teammesterskapet med en tredjeplass, bak Addax og DAMS.

I 2012 signerte Racing Engineering Fabio Leimer og rookien Nathanaël Berthon. Leimer kom på syvendeplass i førermesterskapet med seks pallplasser, en pole position og to raskeste runder, mens Berthon kom på tolvteplass med to andreplasser i løpene, og teamet tok fjerdeplass.

I 2013 stilte teamet med Fabio Leimer og colombianeren Julián Leal som førere. Under runden i Abu Dhabi sikret den unge sveitseren Leimer seg seieren i GP2-førermesterskap for 2013, mens Julian Leal fullførte sesongen på tolvteplass. Racing Engineering tok igjen tredjeplassen i teammesterskapet

Resultater
----------

### GP2

| År | Bil | Førere | Løp | Seiere | Poles | RR | Poeng | Plassfører | Plassteam |
| --- | --- | --- | --- | --- | --- | --- | --- | --- | --- |
| 2005 | Dallara-Mecachrome | Sveits’ flagg Neel Jani | 23 | 2 | 1 | 0 | 48 | 7. | 5. |
| Spanias flagg Borja Garcia | 22 | 0 | 0 | 0 | 17.5 | 14. |
| 2006 | Dallara-Mecachrome | Storbritannias flagg Adam Carroll | 21 | 0 | 0 | 0 | 33 | 8. | 7. |
| Spanias flagg Javier Villa | 21 | 0 | 0 | 0 | 0 | 26. |
| 2007 | Dallara-Mecachrome | Spanias flagg Javier Villa | 21 | 3 | 0 | 0 | 42 | 5. | 6. |
| Brasils flagg Sérgio Jimenez | 5 | 0 | 0 | 0 | 4 | 24. |
| Venezuelas flagg Ernesto Viso | 3 | 0 | 0 | 0 | 0 | 29. |
| Portugals flagg Filipe Albuquerque | 2 | 0 | 0 | 0 | 0 | 32. |
| Spanias flagg Marcos Martinez Ucha | 8 | 0 | 0 | 0 | 5 | 22. |
| **2008** | Dallara-Mecachrome | Spanias flagg Javier Villa | 20 | 0 | 0 | 0 | 8 | 17. | 4. |
| Italias flagg Giorgio Pantano | 20 | 4 | 4 | 4 | 76 | **1.** |
| **2009** | Dallara-Mecachrome | Brasils flagg Lucas di Grassi | 20 | 1 | 1 | 1 | 63 | **3.** | 4. |
| Spanias flagg Dani Clos | 20 | 0 | 0 | 0 | 4 | 21. |
| **2010** | Dallara-Mecachrome | Spanias flagg Dani Clos | 20 | 1 | 1 | 1 | 51 | 4. | 4. |
| Tysklands flagg Christian Vietoris | 18 | 1 | 0 | 0 | 29 | 9. |
| Kinas flagg Ho-Pin Tung1 | 2 | 0 | 0 | 0 | 0 | 28. |
| **2011** | Dallara-Mecachrome | Spanias flagg Dani Clos | 18 | 0 | 0 | 0 | 30 | 9. | **3.** |
| Tysklands flagg Christian Vietoris | 14 | 2 | 1 | 2 | 35 | 7. |
| Portugals flagg Álvaro Parente2 | 4 | 0 | 0 | 0 | 8 | 16. |
| **2012** | Dallara-Mecachrome | Sveits’ flagg Fabio Leimer | 23 | 0 | 1 | 2 | 152 | 7. | 4. |
| Frankrikes flagg Nathanaël Berthon | 23 | 0 | 0 | 0 | 60 | 12. |
| 2013 | Dallara-Mecachrome | Sveits’ flagg Fabio Leimer | 23 | 3 | 1 | 1 | 201 | **1.** | 3. |
| Colombias flagg Julian Leal | 23 | 0 | 0 | 0 | 62 | 12. |
|

**Noter til tabellene:**

* Note 1:  - Tung kjørte også 14 løp for DAMS i 2010.
* Note 2:  - Parente kjørte også 8 løp for Carlin i 2011.

### World Series by Nissan

| World Series by Nissan results |
| --- |
| År | Bil | Førere | Løp | Seiere | Poles | RR | Poeng | Plassfører | Plassteam |
| **2002** | Dallara-Nissan | Frankrikes flagg Franck Montagny | 18 | 4 | 3 | 2 | 222 | 2. | **1.** |
| Storbritannias flagg Justin Wilson | 18 | 2 | 2 | 1 | 173 | 4. |
| **2003** | Dallara-Nissan | Frankrikes flagg Stéphane Sarrazin | 18 | 1 | 2 | 4 | 110 | 7. | **2.** |
| Belgias flagg Bas Leinders | 18 | 2 | 2 | 1 | 128 | 3. |

### Spansk Formel 3

| Spansk Formel 3 results |
| --- |
| År | Bil | Førere | Løp | Seiere | Poles | RR | Poeng | Plassfører | Plassteam |
| **2001** | Dallara-Toyota | Spanias flagg Ander Vilariño | 13 | 6 | 7 | 7 | 196 | 1. | **1.** |
| Frankrikes flagg Benjamin Poron | 6 | 0 | 0 | 0 | 28 | 18. |
| Spanias flagg Daniel Martin | 8 | 1 | 1 | 2 | 157 | 2. |
| **2002** | Dallara-Toyota | Portugals flagg Álvaro Parente | 13 | 1 | 1 | 1 | 139 | 4. | **1.** |
| Spanias flagg Andy Soucek | 13 | 0 | 1 | 0 | 118 | 8. |
| Frankrikes flagg Lucas Lasserre | 13 | 3 | 0 | 1 | 183 | 2. |
| **2003** | Dallara-Toyota | Spanias flagg Pedro Barral | 13 | 0 | 0 | 1 | 97 | 8. | **1.** |
| Brasils flagg Ricardo Mauricio | 13 | 6 | 4 | 2 | 192 | 1. |
| Tysklands flagg Dennis Furchheim | 5 | 0 | 0 | 0 | 28 | 16. |
| Spanias flagg Juan Antonio del Pino | 5 | 0 | 0 | 0 | 76 | 10. |
| Belgias flagg Jan Heylen | 2 | 0 | 0 | 0 |  |  |
| Portugals flagg Lourenço da Veiga | 12 | 0 | 0 | 0 | 89 | 9. |
| **2004** | Dallara-Toyota | Spanias flagg Borja Garcia | 13 | 9 | 8 | 8 | 149 | 1. | **1.** |
| Storbritannias flagg Steven Kane | 12 | 1 | 1 | 2 | 100 | 3. |
| Spanias flagg María de Villota | 12 | 0 | 0 | 0 | 13 | 12. |
| Spanias flagg Emilio de Villota jr. | 2 | 0 | 0 | 0 |  |  |
| **2005** | Dallara-Toyota | Spanias flagg Javier Villa | 15 | 3 | 3 | 5 | 96 | 4. | **1.** |
| Argentinas flagg Ricardo Risatti | 15 | 4 | 5 | 4 | 96 | 3. |
| Portugals flagg Filipe Albuquerque | 12 | 1 | 1 | 0 | 52 | 6. |
| Tysklands flagg Sebastian Vettel | 1 | 0 | 0 | 0 | 8 | 15. |
| Sveits’ flagg Sébastien Buemi | 2 | 0 | 0 | 0 |  |  |
| **2006** | Dallara-Toyota | Spanias flagg Marcos Martinez Ucha | 14 | 1 | 0 | 0 | 28 | 10. | **1.** |
| Spanias flagg Javier Villa | 2 | 0 | 0 | 0 | 10 | 15. |
| Frankrikes flagg Nicolas Prost | 16 | 1 | 0 | 0 | 83 | 4. |
| Spanias flagg Miguel Molina | 15 | 1 | 0 | 0 | 73 | 6. |
| Brasils flagg Sérgio Jimenez | 16 | 1 | 1 | 1 | 74 | 5. |

Tidslinje
---------

|  |  |  |  |
| --- | --- | --- | --- |
|  | 1990-tallet | 2000-tallet | 2010-tallet |
| 99 | 00 | 01 | 02 | 03 | 04 | 05 | 06 | 07 | 08 | 09 | 10 | 11 |
| Mesterskap |  | Spansk Formel 3 |  |
|  | World Series by Nissan |  |
|  | GP2 |

Referanser
----------

1. ↑  ««Racing Engineering sign Pantano»». *autosport.com*. Haymarket Publications. 1. februar 2008. Besøkt 20. februar 2014.
2. ↑  «YouTube». Google.
3. ↑  WSbR complete results Arkivert 19. januar 2008 hos Wayback Machine. *speedsportmag.com*
4. ↑  Spanish F3 complete results *speedsportmag.com*

Eksterne lenker
---------------

* (es) Offisielt nettsted Rediger på Wikidata

* (en) Racing Engineering – kategori av bilder, video eller lyd på Commons Rediger på Wikidata